# **Prehľad až po šiestu ligu. Aké bude zloženie regionálnych súťaží na východe?**

**Pozrite si model obsadenia regionálnych súťaži po reorganizácii.**

Regionálny futbal čaká od novej sezóny zmena. Spôsobí to reorganizácia, ktorá sa dotkne jednotlivých súťaží v rôznej miere.

V niektorých dôjde k zásadnému premiešaniu menoslovu účastníkov, v iných zostane obsadenie v značnej miere podobné, ale zmení sa ich hierarchické označenie.

Pod Východoslovenský futbalový zväz budú od ročníka 2022/23 patriť tri úrovne súťaží:

* Majstrovstvá regiónu - IV. liga Východ (najvyššia regionálna súťaž)
* V. liga (dve skupiny - Sever, Juh)
* VI. liga (päť skupín - Košicko-gemerská, Zemplínska, Podtatranská, Šarišská, Vihorlatsko-dukelská)

[Sportnet](https://sportnet.sme.sk/) prináša model, ako by vyzeralo ich obsadenie, ak by sa postupovalo podľa aktuálne platných tabuliek.

## **Majstrovstvá regiónu - IV. liga Východ**

Najprv krátky pohľad do vyšších súťaží. Z druhej ligy do novovytvorenej III. ligy Východ - jej riadiacim orgánom bude Slovenský futbalový zväz - vypadne z východoslovenských účastníkov Bardejov. Jeho miesto zaujme víťaz súčasnej tretej ligy, najbližšie k tomu má v tejto chvíli Prešov.

Tímy na 2. až 10. mieste si udržia štatút treťoligistu. Aktuálne na to majú právo Spišská Nová Ves, Lipany, Stropkov, TU Košice, Snina, Vranov nad Topľou, Poprad, Giraltovce a Kalša.

Účastníkmi najvyššej súťaže VsFZ budú súčasné treťoligové tímy, ktoré skončia na 11. - 15. mieste. Doplní ich päť najlepších mužstiev zo súčasnej IV. ligy Sever i Juh.

Šestnástu miestenku získa štvrtoligista na šiestom mieste - v súlade s Rozpisom súťaží VsFZ čl. 22, bod 3 - ktorý bude mať na konte viac bodov. Aktuálne by ním boli Medzilaborce (42 bodov). Cejkov, ako šiesty tím IV. ligy Juh, má na konte o bod menej.

|  |  |  |  |
| --- | --- | --- | --- |
| **P.Č.** | **MUŽSTVO** | **AKTUÁLNA SÚŤAŽ** | **PRIEBEŽNÉ PORADIE** |
| 1. | Spišské Podhradie | III. liga Východ | 11. miesto |
| 2. | Sobrance | III. liga Východ | 12. miesto |
| 3. | Svidník | III. liga Východ | 13. miesto |
| 4. | Raslavice | III. liga Východ | 14. miesto |
| 5. | Rudňany | III. liga Východ | 15. miesto |
| 6. | Čaňa | IV. liga Juh | 1. miesto |
| 7. | Stará Ľubovňa | IV. liga Sever | 1. miesto |
| 8. | Sokoľany | IV. liga Juh | 2. miesto |
| 9. | Gerlachov | IV. liga Sever | 2. miesto |
| 10. | Kechnec | IV. liga Juh | 3. miesto |
| 11. | Sabinov | IV. liga Sever | 3. miesto |
| 12. | Medzev | IV. liga Juh | 4. miesto |
| 13. | Záhradné | IV. liga Sever | 4. miesto |
| 14. | Pavlovce nad Uhom | IV. liga Juh | 5. miesto |
| 15. | Ľubotice | IV. liga Sever | 5. miesto |
| 16. | Medzilaborce | IV. liga Sever | 6. miesto |

## **V. liga Sever**

Pokračujeme v reťazovej reakcii z vyššej súťaže. V tejto chvíli by sem putovali tímy zo 7. - 15. miesta IV. ligy Sever.

Doplnili by ich víťazi troch vetví terajších piatich líg - Koprivnica, Svit a Bystré. Takisto tímy na 2. mieste V. ligy Vihorlatsko-dukelskej (Pakostov) a V. ligy Šarišskej (Šarišské Dravce). Na 2. mieste V. ligy Podtatranskej je Gelnica, ktorá nespĺňa územnú príslušnosť.

|  |  |  |  |
| --- | --- | --- | --- |
| **P.Č.** | **MUŽSTVO** | **AKTUÁLNA SÚŤAŽ** | **PREBEŽNÉ PORADIE** |
| 1. | Veľký Šariš | IV. liga Sever | 7. miesto |
| 2. | Bardejovská Nová Ves | IV. liga Sever | 8. miesto |
| 3. | Kežmarok | IV. liga Sever | 9. miesto |
| 4. | Soľ | IV. liga Sever | 10. miesto |
| 5. | Nižný Hrušov | IV. liga Sever | 11. miesto |
| 6. | Spišská Belá | IV. liga Sever | 12. miesto |
| 7. | Župčany | IV. liga Sever | 13. miesto |
| 8. | Belá nad Cirochou | IV. liga Sever | 14. miesto |
| 9. | Demjata | IV. liga Sever | 15. miesto |
| 10. | Koprivnica | V. liga Šarišská | 1. miesto |
| 11. | Svit | V. liga Podtatranská | 1. miesto |
| 12. | Bystré | V.liga Vihorlatsko-dukelská | 1. miesto |
| 13. | Pakostov | V.liga Vihorlatsko-dukelská | 2. miesto |
| 14. | Šarišské Dravce | V. liga Šarišská | 2. miesto |

## **V. liga Juh**

Súčasťou súťaže by bol momentálne posledný tím tretej ligy - Krompachy. Účastníkov súčasnej IV. ligy Juh na 6. - 15. mieste by doplnili víťazi V. ligy Košicko-gemerskej (Lokomotíva Košice) a V. ligy Zemplínskej (Malý Horeš).

Posledná miestenka by zostala pre najlepší tím na druhom mieste nielen z týchto dvoch súťaží (Rožňava, Borša) ale aj V. ligy Podtatranskej, keďže táto priečka momentálne patrí Gelnici.

Keďže po odhlásení Šace a Kurimy majú tieto súťaže v aktuálnom ročníku rozdielny počet tímov, výkonný výbor VsFZ schválil v Rozpise súťaží doplnenie bodu 6, článku 22.

Mužstvám, ktoré účinkujú v súťaži s kompletným počtom účastníkov (V. liga Zemplínska) nebudú pre potreby zaradenia do vyššej súťaže zarátané body dosiahnuté s posledným 14. tímom tabuľky. A to z dôvodu, aby mali po skončení ročníka na konte rovnaký počet odohratých zápasov ako tímy, s ktorými sa porovnávajú.

V praxi to znamená, že Borša má síce na konte 44 bodov, ale v prípade nezarátania šiestich bodov, ktoré dosiahla proti momentálne posledným Michaľanom, by ju predstihla Rožňava (43 bodov).

|  |  |  |  |
| --- | --- | --- | --- |
| **P.Č.** | **MUŽSTVO** | **AKTUÁLNA SÚŤAŽ** | **PRIEBEŽNÉ PORADIE** |
| 1. | Krompachy | III. liga Východ | 16. miesto |
| 2. | Cejkov | IV. liga Juh | 6. miesto |
| 3. | Spišské Vlachy | IV. liga Juh | 7. miesto |
| 4. | Budkovce | IV. liga Juh | 8. miesto |
| 5. | Ťahanovce | IV. liga Juh | 9. miesto |
| 6. | Geča | IV. liga Juh | 10. miesto |
| 7. | Strážske | IV. liga Juh | 11. miesto |
| 8. | Dvorníky-Včeláre | IV. liga Juh | 12. miesto |
| 9. | Topoľany | IV. liga Juh | 13. miesto |
| 10. | Krásnohorské Podhradie | IV. liga Juh | 14. miesto |
| 11. | Kráľovský Chlmec | IV. liga Juh | 15. miesto |
| 12. | Lokomotíva Košice | V. liga Košicko-gemerská | 1. miesto |
| 13. | Malý Horeš | V. liga Zemplínska | 1. miesto |
| 14. | Rožňava | V. liga Košicko-gemerská | 2. miesto |

## **VI. liga Košicko-gemerská**

Košickú Novú Ves ako posledný tím IV. ligy Juh by doplnili súčasní účastníci V. ligy Košicko-gemerskej na 3. - 12. mieste. Okrem odhlásenej Šace by sa miestenka neušla ani v tejto chvíli trinástemu Ruskovu.

Právo štartu v súťaži by mali víťazi najvyšších súťaží Mestského futbalového zväzu Košice a Oblastných futbalových zväzov Košice okolie i Rožňava.

Z praxe však vieme - platí to aj pri ďalších zväzoch - že tieto tímy nie vždy využijú možnosť pôsobenia v regionálnej súťaži.

|  |  |  |  |
| --- | --- | --- | --- |
| **P.Č.** | **MUŽSTVO** | **AKTUÁLNA SÚŤAŽ** | **PRIEBEŽNÉ PORADIE** |
| 1. | Košická Nová Ves | IV. liga Juh | 16. miesto |
| 2. | Krásna | V. liga Košicko-gemerská | 3. miesto |
| 3. | Poproč | V. liga Košicko-gemerská | 4. miesto |
| 4. | Kokšov-Bakša | V. liga Košicko-gemerská | 5. miesto |
| 5. | Perín | V. liga Košicko-gemerská | 6. miesto |
| 6. | Seňa | V. liga Košicko-gemerská | 7. miesto |
| 7. | Budimír | V. liga Košicko-gemerská | 8. miesto |
| 8. | Čečejovce | V. liga Košicko-gemerská | 9. miesto |
| 9. | Kysak | V. liga Košicko-gemerská | 10. miesto |
| 10. | Ždaňa | V. liga Košicko-gemerská | 11. miesto |
| 11. | Malá Ida | V. liga Košicko-gemerská | 12. miesto |
| 12. | Sokoľ | VI. liga MFZ Košice | 1. miesto |
| 13. | Valaliky | I. trieda ObFZ Košice-okolie | 1. miesto |
| 14. | Gemerská Hôrka | VI. liga ObFZ Rožňava | 1. miesto |

## **VI. liga Zemplínska**

Podľa aktuálne platných tabuliek by mali v súťaži pôsobiť účastníci súčasnej V. ligy Zemplínskej na 2. - 13. mieste (vypadli by momentálne posledné Michaľany), ako aj víťazi šiestej ligy ObFZ Michalovce a ObFZ Trebišov.

|  |  |  |  |
| --- | --- | --- | --- |
| **P.Č.** | **MUŽSTVO** | **AKTUÁLNA SÚŤAŽ** | **PRIEBEŽNÉ PORADIE** |
| 1. | Borša | V. liga Zemplínska | 2. miesto |
| 2. | Vojčice | V. liga Zemplínska | 3. miesto |
| 3. | Vinné | V. liga Zemplínska | 4. miesto |
| 4. | Úpor | V. liga Zemplínska | 5. miesto |
| 5. | Lastomír | V. liga Zemplínska | 6. miesto |
| 6. | Petrovce nad Laborcom | V. liga Zemplínska | 7. miesto |
| 7. | Nacina Ves | V. liga Zemplínska | 8. miesto |
| 8. | Krišovská Liesková | V. liga Zemplínska | 9. miesto |
| 9. | Zalužice | V. liga Zemplínska | 10. miesto |
| 10. | Veľké Kapušany | V. liga Zemplínska | 11. miesto |
| 11. | Čičarovce | V. liga Zemplínska | 12. miesto |
| 12. | Čierna nad Tisou | V. liga Zemplínska | 13. miesto |
| 13. | Trhovište | VI. liga ObFZ Michalovce | 1. miesto |
| 14. | Kuzmice | VI. liga ObFZ Trebišov | 1. miesto |

## **VI. liga Podtatranská**

Podľa aktuálne platných tabuliek by mali v súťaži pôsobiť účastníci súčasnej V. ligy Podtatranskej na 2. - 13. mieste (vypadla by momentálne posledná Štrba), ako aj víťazi šiestej ligy Podtatranského futbalového zväzu a Spišského oblastného futbalového zväzu.

|  |  |  |  |
| --- | --- | --- | --- |
| **P.Č.** | **MUŽSTVO** | **AKTUÁLNA SÚŤAŽ** | **PRIEBEŽNÉ PORADIE** |
| 1. | Gelnica | V. liga Podtatranská | 2. miesto |
| 2. | Teplička | V. liga Podtatranská | 3. miesto |
| 3. | Ľubica | V. liga Podtatranská | 4. miesto |
| 4. | Harichovce | V. liga Podtatranská | 5. miesto |
| 5. | Vikartovce | V. liga Podtatranská | 6. miesto |
| 6. | Vysoké Tatry | V. liga Podtatranská | 7. miesto |
| 7. | Olcnava | V. liga Podtatranská | 8. miesto |
| 8. | Levoča | V. liga Podtatranská | 9. miesto |
| 9. | Veľká Lomnica | V. liga Podtatranská | 10. miesto |
| 10. | Nálepkovo | V. liga Podtatranská | 11. miesto |
| 11. | Hranovnica | V. liga Podtatranská | 12. miesto |
| 12. | Kluknava | V. liga Podtatranská | 13. miesto |
| 13. | Spišský Štvrtok | VI. liga Podtatranský FZ | 1. miesto |
| 14. | Jamník | VI. liga Spišský ObFZ | 1. miesto |

## **VI. liga Šarišská**

Zo súčasnej IV. ligy Sever by do tejto súťaže vypadla posledná Marhaň. K nej by pribudli tímy V. ligy Šarišskej na 3. - 12. mieste.

Okrem odstúpenej Kurimy by nezostalo miesto ani pre Široké, za predpokladu, že svojho účastníka by dodali ObFZ Prešov, ObFZ Bardejov a Okresný futbalový zväz Stará Ľubovňa.

|  |  |  |  |
| --- | --- | --- | --- |
| **P.Č.** | **MUŽSTVO** | **AKTUÁLNA SÚŤAŽ** | **PRIEBEŽNÉ PORADIE** |
| 1. | Marhaň | IV. liga Sever | 16. miesto |
| 2. | Plavnica | V. liga Šarišská | 3. miesto |
| 3. | Gaboltov | V. liga Šarišská | 4. miesto |
| 4. | Chminianska Nová Ves | V. liga Šarišská | 5. miesto |
| 5. | Torysa | V. liga Šarišská | 6. miesto |
| 6. | Rožkovany | V. liga Šarišská | 7. miesto |
| 7. | Kendice | V. liga Šarišská | 8. miesto |
| 8. | Čirč | V. liga Šarišská | 9. miesto |
| 9. | Kamenica | V. liga Šarišská | 10. miesto |
| 10. | Fintice | V. liga Šarišská | 11. miesto |
| 11. | Šiba | V. liga Šarišská | 12. miesto |
| 12. | Dulova Ves | VI. liga ObFZ Prešov | 1. miesto |
| 13. | Osikov | VI. liga ObFZ Bardejov | 1. miesto |
| 14. | Vyšné Ružbachy | VI. liga Okresný FZ Stará Ľubovňa | 1. miesto |

## **VI. liga Vihorlatsko-dukelská**

Podľa aktuálne platných tabuliek by mali v súťaži pôsobiť účastníci súčasnej V. ligy Vihorlatsko-dukelskej na 3. - 13. mieste (vypadlo by momentálne posledné Dlhé nad Cirochou), ako aj víťazi I. triedy ObFZ Humenné, resp. šiestej ligy ObFZ Vranov nad Topľou a Ondavského ObFZ Svidník.

|  |  |  |  |
| --- | --- | --- | --- |
| **P.Č.** | **MUŽSTVO** | **AKTUÁLNA SÚŤAŽ** | **PRIEBEŽNÉ PORADIE** |
| 1. | Zámutov | V. liga Vihorlatsko-dukelská | 3. miesto |
| 2. | Jasenov | V. liga Vihorlatsko-dukelská | 4. miesto |
| 3. | Kračúnovce | V. liga Vihorlatsko-dukelská | 5. miesto |
| 4. | Borov | V. liga Vihorlatsko-dukelská | 6. miesto |
| 5. | Kamenica nad Cirochou | V. liga Vihorlatsko-dukelská | 7. miesto |
| 6. | Hencovce | V. liga Vihorlatsko-dukelská | 8. miesto |
| 7. | Žipov-Čierne | V. liga Vihorlatsko-dukelská | 9. miesto |
| 8. | Ptičie | V. liga Vihorlatsko-dukelská | 10. miesto |
| 9. | Vechec | V. liga Vihorlatsko-dukelská | 11. miesto |
| 10. | Lackovce | V. liga Vihorlatsko-dukelská | 12. miesto |
| 11. | Stakčín | V. liga Vihorlatsko-dukelská | 13. miesto |
| 12. | Modrá nad Cirochou | I. trieda ObFZ Humenné | I. trieda ObFZ Humenné |
| 13. | Sačurov | ObFZ Vranov nad Topľou | VI. liga ObFZ Vranov nad Topľou |
| 14. | Sitníky | VI. liga Ondavský ObFZ Svidník | VI. liga Ondavský ObFZ Svidník) |